Asmir Begović

Asmir Begović bosanskohercegovački je nogometni golman i bivši reprezentativac. Trenutno nastupa za Everton.

 Klupska karijera 
 Početak 
Porodica Asmira Begovića je zbog rata u Bosni i Hercegovini preselila u Njemačku 1996, a ubrzo Asmir počinje nastupati u omladinskom pogonu Kirchhausena iz Heilbronna. Sa 10 godina, Begović i njegova porodica sele u Edmonton u Kanadi. Dolaskom u Kanadu, Begović studira na St. Francis Xavier školi gdje počinje igrati za njihovu akademiju. Godine 2003, prima poziv od Portsmoutha i Tottenhama za odigravanje probnih utakmica. Nakon samo dva dana probnih utakmica s Portsmouthom, klub mu nudi prvi profesionalni ugovor prije početka probnih utakmica sa Tottenhamom.

 Portsmouth 
Godine 2003., Begović potpisuje svoj prvi profesionalni ugovor sa Portsmouthom i pridružuje se njihovom omladinskom pogonu. U 2005, ide na posudbu u La Louvière za koje je odigrao svega 2 utakmice.

Sezonu 2006-07 provodi na posudbi u Macclesfield Townu gdje je odigrao prvu utakmicu za neki seniorski tim protiv Stockporta 25. novembra, kada je ušao kao zamjena za prvog golmana Johnnyja Braina, koji se povrijedio. No i on se povrijedio nakon samo tri utakmice. Sve do potpisa ugovora za Stoke posuđivan je raznim klubovima, u kojima je ostajao po jednu sezonu.

U augustu 2007. prvi je put bio na spisku Portsmoutha, u utakmici protiv Aston Ville. Prvu utakmicu za Portsmouth odigrao je protiv Sunderlanda, kada je njegov tim pobjedio s 3-1, 18. maja 2009.*http://www.telegraph.co.uk/sport/football/leagues/premierleague/5346238/Portsmouth-3-Sunderland-1-Match-report.html  |publisher=Telegraph.co.uk

 Stoke City 
1. februara 2010, potpisuje ugovor za engleski Stoke City. Transfer je iznosio oko 4 miliona eura. Debi za novi klub je imao 25. aprila 2010. na utakmici protiv Chealsea. U decembru 2011, produžuje ugovor sa Stoke Cityem na dodatne četiri i pol godine. Od marta 2012, postaje prvi golman Stok Citya, kada uspjeva primiti samo 12 gola na 15 utakmica u prvom dijelu sezone. Begović je postigao prvi gol svoje karijere 2. novembra 2013. u prvoj minuti utakmice protiv Southamptona.* http://www.bbc.co.uk/sport/0/football/24774701|work=BBC Time je postao peti golman u historiji engleske Premijer lige koji je postigao pogodak. Zahvaljujući tom golu, ulazi u Guinnessovu knjigu rekorda za najdalji gol postignut u fudbalu. U narednim sezonama, ostaje prvi golman kluba i uspjeva upisati 50 utakmica bez primljenog gola. Do odlaska u Chelsea, sakuplja 172 nastupa za Stoke u pet i pol godina provedenih u klubu. U ljeto 2015, kreću špekulacije o mogućem prelasku u Chelsea.

 Chelsea 
U julu 2015. Begović je za 8 miliona funti potpisao za engleski klub Chelsea.Begovic transfer completed, chelseafc.com; pristupljeno: 13. 7. 2015. Njegov prvi zvanični nastup desio se 8. augusta 2015, kada ulazi u igru umjesto Oscara nakon načinjenog penala od strane Courtoise nad Gomisom u utakmici protiv Swansea. Brani sve do decembra 2015, kada se prvi golman Courtoisa vraća u prvi sastav nakon oporavka od povrede. Do kraja sezone upisuje par nastupa, naviše u Ligi prvaka i kup utakmicama.

 Reprezentacija 
Begović je branio za Kanadu na U-20 Svjetskom prvenstvu 2007. Branio je jako dobro uprkos porazu 3-0 od Čilea.* http://www.fifa.com/tournaments/archive/u20worldcup/canada2007/news/newsid=549236.html#new+number+canada+fans 

Begović je 14. augusta 2007. dobio prvi poziv za kanadsku A-reprezentaciju za prijateljsku utakmicu s Islandom.* http://www.tsn.ca/soccer/news_story/?ID=216145&hubname=soccer  Begović je prihvatio poziv, ali nije zaigrao za tim u kvalifikacijama za Svjetsko prvenstvo 2010. Gold cup 2009. propustio je zato što je Portsmouth tražio od njega da provede pripremni period s njima. No, to je iskoristio Miroslav "Ćiro" Blažević, tadašnji selektor i pozvao ga da nastupa za bosanskohercegovačku reprezentaciju.* http://sportsport.ba/bh_fudbalp-19424.htm  Begović je na to pristao, no 12. jula 2009. dao je intervju za kanadske medije u kojem je izrazio želju da i dalje brani za Kanadu, te tvrdio da neće nastupati za Bosnu i Hercegovinu.* http://sportsport.ba/bh_fudbalp-20542.htm  |publisher=SportSport.ba No, kasnije je to demantirao tvrdeći da je došlo do nesporazuma i da je njegova jedina reprezentacija Bosna i Hercegovina.* http://sportsport.ba/tekst22-22374.htm 

Miroslav Blažević uvrstio ga je na spisak reprezentacije Bosne i Hercegovine za prijateljsku utakmicu protiv Irana, no nije mogao doći zbog rođenja kćeri,* http://sportsport.ba/bh_fudbalp-21952.htm  |publisher=SportSport.ba ali je obećao da će se odazvati na kvalifikacijske utakmice za Svjetsko prvenstvo 2010. protiv Armenije 5. septembra, te Turske 9. septembra 2009.*http://sportsport.ba/tekst23-22521.htm 

Igrao je na Svjetskom prvenstvu 2014. u Brazilu. Odigrao je sve tri utakmice grupne faze prvenstva, ali se Bosna i Hercegovina nije uspjela plasirati u fazu doigravanja.

 Statistika 
 Klubovi 
Ažurirano: 14. august 2016.
KlubSezonaLigaKupLiga KupUEFAUKUPNODivizijaNastupiGoloviNastupiGoloviNastupiGoloviNastupiGoloviNastupiGoloviPortsmouth2005/6.Premier League000000—002006/7.000000—002007/8.000000—002008/9.2000—00202009/10.903030—150Ukupno110303000170La Louvière (posudba)2005/6.Belgian First Division2000——20Macclesfield Town (posudba)2006/7.League Two3010——40Bournemouth (posudba)2007/8.League One800000—80Yeovil Town (posudba)2007/8.20———202008/9.1400000—140Ukupno1600000—160Ipswich Town (posudba)2009/10.Championship6000——60Stoke City2009/10.Premier League4000——402010/11.2800020—3002011/12.2303000503102012/13.3800000—3802013/14.3211000—3312014/15.3501010—370Ukupno16015030501731Chelsea2015/16.Premier League1701020502502016/17.203030—80Bournemouth2017/18.900000—90Karijera ukupno23411301101002681

 Reprezentacija 
Ažurirano: 7. septembar 2020.
ReprezentacijaGodinaNastupiGoloviBosna i Hercegovina2009102010.302011.502012.902013.902014.1102015.902016.702017.702018.102020.10Ukupno630

 Porodica 
Asmirov otac Amir bio je golman u FK Leotaru iz Trebinja i Iskri iz Stoca. Majka Ajnija rodom je iz Stoca. Asmir je s porodicom napustio Bosnu i Hercegovinu tokom rata 1990-ih, otišavši u Njemačku, a potom u Kanadu. Oženjen je Amerikankom Nicolle Howard i otac dvije kćeri.

 Nagrade 
 2007 – najbolji kanadski igrač U-20 
 2011 – najbolji mladi igrač Stoke Cityja 
 2013 – igrač godine Stoke Cityja 
 2013 – igrač godine Stoke Cityja u izboru trenera 
 2013 – igrač godine Bosne i Hercegovine 
 2013, 2014 – igrač godine Stoke Cityja u izboru suigrača

 Reference 

 Vanjski linkovi 

Kategorija:Rođeni 1987.
Kategorija:Živi ljudi
Kategorija:Biografije, Trebinje
Kategorija:Bosanskohercegovački nogometaši
Kategorija:Bosanskohercegovački emigranti u Kanadi
Kategorija:Kanadski nogometaši
Kategorija:Nogometni golmani
Kategorija:Nogometaši Portsmoutha
Kategorija:Nogometaši Ipswich Towna
Kategorija:Nogometaši Macclesfield Towna
Kategorija:Nogometaši Yeovil Towna
Kategorija:Nogometaši Stoke Cityja
Kategorija:Nogometaši Chelseaja
Kategorija:Nogometaši AFC Bournemoutha
Kategorija:Nogometaši Qarabağa
Kategorija:Nogometaši AC Milana
Kategorija:Nogometaši Evertona
Kategorija:Igrači na Svjetskom prvenstvu u nogometu 2014.
Kategorija:Bosanskohercegovački sportisti 20. vijeka
Kategorija:Bosanskohercegovački sportisti 21. vijeka
Kategorija:Nogometaši Queens Park Rangersa
Kategorija:Nogometaši u Seriji A
Kategorija:Nogometaši Leicester Cityja
Kategorija:Bosanskohercegovački emigranti u Njemačkoj
Kategorija:Nogometaši Swansea Cityja